স্টাফ রিপোর্টার ॥ হবিগঞ্জ জেলা আওয়ামী লীগের সভাপতি এডভোকেট মোঃ আবু জাহির এমপি বলেছেন, জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলা গড়তে কাজ করে যাচ্ছেন বাংলাদেশ আওয়ামী লীগের সভানেত্রী জননেত্রী শেখ হাসিনা। বিগত প্রায় ১০ বছরে তার নেতৃত্বাধীন বর্তমান আওয়ামী লীগ সরকার দেশে উন্নয়নের জোয়ার সৃষ্টি করেছে। রবিবার দুপুরে হবিগঞ্জ পৌরসভা মাঠে সদর উপজেলা আওয়ামী লীগের আয়োজনে বিশেষ বর্ধিত সভায় প্রধান অতিথির বক্তৃতায় তিনি এসব কথা বলেন। আগামী জাতীয় সংসদ নির্বাচনকে সামনে রেখে সংগঠনের কার্যক্রমকে তরান্বিত করার লক্ষ্যে সকল ওয়ার্ড, ইউনিয়ন, পৌরসভা ও উপজেলা আওয়ামী লীগ এবং সহযোগী সংগঠনের নেতাকর্মীদের অংশগ্রহণে এই সভার আয়োজন করা হয়। সদর উপজেলা আওয়ামী লীগের সভাপতি এডভোকেট আব্দুল আহাদ ফারুকের সভাপতিত্বে ও সাংগঠনিক সম্পাদক ...